Rout Haus (Tréier)

Nieft der Steipe steet an der Dietrichstrooss zu Tréier dat no senger rouder Sandsteefass genannt Rout Haus. 1684 huet den Doumsekretär a Bäckermeeschter Johann Wilhelm Polch dat Haus vum Wolfgang Struppeler opriichte gelooss. Dat am Zweete Weltkrich zerstéiert an tëscht 1968 an 1970 nees opgebaute Gebai ass een interessanten dräistäckege Bau aus der Renaissance mat engem zweestäckege fréibarocke Giewel. D'Aschrëft iwwer de Fënstere vum éischte Stack äifert der So no, datt Tréier 1300 Joer méi al wéi Roum soll sinn. Eng zweet Aschrëft deit op den hellegen Antonius, de Patréiner vum Haus. Seng Skulptur ass um zweete Stack an enger Nisch tëscht de Fënsteren op der Fass a staamt aus dem spéide 17. Joerhonnert vun engem Tréierer Kënschtler.